**Barbara Szybinska Matusiak** (født 1958) er en polsk-norsk arkitekt. Hun er professor ved Fakultet for arkitektur og design ved NTNU. Hennes faglige fokus er dagslys, kunstig lys og farge i arkitektur. Hun er innvalgt medlem av Norges Tekniske Vitenskapsakademi.

Utdannelse og karriere
----------------------

Matusiak har sin utdannelse fra Det tekniske universitet i Łódź i Polen, der hun tok en mastergrad (M.Arch.) i 1984.

I perioden 1986–1994 arbeidet hun som sivilarkitekt ved arkitektkontorer i Oslo. Deretter gjennomførte hun dr.ing.studiet ved NTNU og fullførte i 1998 med doktorgradsavhandlingen *Daylighting in linear atrium buildings at high latitudes.* Hun var en tid forsker ved forskningsinstituttet SINTEF, før hun ble ansatt som førsteamanuensis ved Fakultet for arkitektur og design ved NTNU. Fra 2006 er hun professor samme sted.

### «Romlaben» og «Lyslaben»

Ved Fakultet for arkitektur og design har Matusiak ansvar for forskning og undervisning innenfor dagslys og belysning i arkitektur. Hun har videreutviklet *Romlaboratoriet* (ferdig 2006), som ble etablert av Liv Arvesen under professor Arne Korsmo på 1960- og 1970-tallet. Hun har også utviklet *Lyslaboratoriet*, der hun i 2000–2002 blant annet designet en kunstig himmel og kunstig sol, i samarbeid med professor Øyvind Aschehoug. Lyslaboratoriet ble fornyet i 2015. I laboratoriene foregår studier av belysning, dagslys, rominndeling og -organisering i full skala. Matusiak har formidlet resultater av forskningen i blant annet det internasjonale tidsskriftet *Architectural Science Review*.

### Light & Colour Centre

I 2011 etablerte Matusiak *Light & Colour Group* (lys- og fargegruppen) ved Fakultet for arkitektur og design, og har ledet faggruppen siden da. Gruppen består av arkitekter, interiørarkitekter, fysikere og kunstnere. Dette gir grunnlag for en viktig tverrfaglig forskning. Gruppens medlemmer er involvert i undervisning på alle nivåer for arkitektstudenter, andre NTNU-studenter og ulike grupper yrkesutøvere. Romlaboratoriet og Lyslaboratoriet er ofte brukt i undervisningen og i gruppens forskning. Gruppen har produsert forskning på høyt vitenskapelig nivå, utviklet stort nasjonale og internasjonale nettverk og er meget aktive i forskningsformidling, og i 2017 fikk den form av et *senter* ved NTNU: Light & Colour Centre.

### Medlemskap og nettverk

Matusiak er medlem av Norges Tekniske Vitenskapsakademi og det internasjonale Daylight Academy (DLA).

Hun er sterkt involvert i aktivitetene til de internasjonale forskningsorganisasjonene CIE, AIC og IEA, og var norsk representant i Den europeiske standardiseringsorganisasjon (CEN) da den første europeiske standarden for dagslys i bygninger, *EN 17037:2018 Daylight in buildings,* skulle utvikles. Denne standarden er senere også blitt Norsk standard.

Hun er medlem av «division 3» (innendørsbelysning, dagslys og elektrisk lys) i Commission internationale de l’éclairage (CIE).

Publikasjoner
-------------

* (no) Publikasjoner av Barbara Matusiak i BIBSYS
* (no) Publikasjoner av Barbara Matusiak i forskningsdokumentasjonssystemet CRIStin
* Matusiaks profil på Google Scholar, med h-indeks og siteringer

Referanser
----------

1. ↑   www.ntnu.no[Hentet fra Wikidata]
2. 1 2  «Barbara Szybinska Matusiak - NTNU». *www.ntnu.no*. Besøkt 20. januar 2022.
3. 1 2  «Lysnet - Barbara Matusiak». *lysnet.com*. Arkivert fra originalen 20. januar 2022. Besøkt 20. januar 2022.
4. ↑  «(PDF) Daylighting in linear atrium buildings at high latitudes». *ResearchGate* **(engelsk)**. Besøkt 20. januar 2022.
5. ↑  «c o m e i n Main Menu». *www.ntnu.no*. Besøkt 26. januar 2022.
6. ↑  Matusiak, Barbara (2011). «Lyslaboratoriet – kan dagslyset gjenskapes i LYSLABEN». I Solberg, Helge. *Arkitektur i hundre : arkitektutdanningen i Trondheim 1910–1920*. Trondheim: Tapir akademisk forlag. s. 130–133. ISBN 9788251926904.
7. 1 2 3 4  «Barbara Szybinska Matusiak». *NTVA*. Besøkt 20. januar 2022.
8. ↑  Arvesen, Liv; Matusiak, Barbara (2011). «Romlaboratoriet 1960–2010». I Solberg, Helge. *Arkitektur i hundre : arkitektutdanningen i Trondheim 1910–2010*. Trondheim: Tapir akademisk forlag. s. 124–129. ISBN 9788251926904.
9. ↑  N.N. *Light & Colour Group* (PDF). Trondheim: NTNU.  [Presentasjon av gruppen]
10. ↑  «The Light and Colour Group - Department of Architecture and Technology - NTNU». *www.ntnu.edu*. Besøkt 26. januar 2022.
11. ↑  «A room with a view». *Daylight Academy* **(engelsk)**. Besøkt 26. januar 2022.
12. ↑  N.N. (21. oktober 2019). «Om oss». *Lyskultur*. Besøkt 26. januar 2022.
13. ↑  «CEN/TC 169/WG 11 - Daylight». *iTeh Standards Store* **(engelsk)**. Besøkt 26. januar 2022.
14. ↑  «NS-EN 17037:2018». *www.standard.no*. Besøkt 4. februar 2022.
15. ↑  «Matusiak Szybinska Barbara | CIE». *cie.co.at*. Besøkt 26. januar 2022.

Eksterne lenker
---------------

* «Barbara Szybinska Matusiak - NTNU». *www.ntnu.no*. Besøkt 19. januar 2022.  *Matusiaks profilside på ntnu.no*
* «Brings daylight into house design». *gamle.universitetsavisa.no* **(engelsk)**. Besøkt 26. januar 2022.  Intervju med Matusiak fra 2006